Domenico Fontana
Domenico Fontana (selo Melide (Lugano), 1543.. - Napulj, 1607), bio je talijanski arhitekt i kasne renesanse i baroka.

Biografija 

Domenico je u Rim došao sa dvadesetak godina i isprva radio kao štukater, zatim ga je od 1570.) angažirao kardinal Felice Peretti, (budući papa Siksto V.), da razradi novi urbanistički plan Rima. Tim planom trebalo je probijanjem novih ulica povezati važne vjerske objekte; Baziliku sv. Marije Velike, Trinità dei Monti, Baziliku sv. Ivana Lateranskog, Baziliku sv.Križa Jeruzalemskog i Baziliku Sv. Lovre izvan zidina.

Zatim ga je angažirao na velikim građevinskim i Inženjerskim podhvatima, kao što su premještanje i postavljanje velikih obeliska na Trgu sv. Petra 1586., kao i ispred bazilika Sv. Marije Velike (1587.), sv. Ivana Lateranskog (1588.) i na Piazza del Popolo (1589.) koji su trebali postati žarišne točke značajnih urbanih prostora. 
Nakon tog mu je povjerio izgradnju i uređenje vlastite kapele u Bazilici sv. Marije Velike.

Fontana je između 1585. i 1590. također bio angažiran na važnim arhitektonskim građevinama; Kvirinalska, Lateranska palača i Vatikanska biblioteka, a zajedno sa Giacomom della Porta radio je na završnim radovima na kupoli Bazilike sv. Petra.

Fontana je 1590. objavio knjigu o složenom Inženjerskim zahvatu premještanja vatikanskih obeliska, koja i danas oduševljava ingenioznim rješenjima, kojima se služio da riješi problem. Dok je radio u Rimu surađivao je sa bratom Giovannijem  i nećakom Carlom Madernom.

Kad je umro papa Siksto V., ljubomorne i zavisne kolege toliko su ga ocrnili kod novog pape Klementa VIII. da ga ovaj više nije želio angažirati.

Fontana se zbog tog preselio u Napulj, gdje je 1592. postavljen za glavnog Inženjera i arhitekta Napuljskog Kraljevstva. Tamo je izgradio ulice Chiaia i Santa Lucia, sagradio Neptunovu fontanu (Medina) i palaču Carafa della Spina. 
Svoje arhitektonsko remek-djelo - Kraljevsku palaču, započeo je graditi 1600., ona unatoč brojnih kasnijih restauracija još uvijek čuva i prezentira Fontanin veliki talent.

Domenico Fontana je u svom relativno dugom radnom vijeku, pokazao veliku sposobnost da organizira velike i složene građevinske radove, i tako trasirao put gradnje velikih građevina u Evropi tokom 18. vijeka.

Izvori

Vanjske veze

 Fontana, Domenico 

Italijanski arhitekti
Renesansni arhitekti
Barokni arhitekti